Refentse betree Top-20 met ‘What a boytjie’Refentse Morake (Foto: Janie Monsieur/Maroela Media) Refentse betree dié week se Top-20 met ’n nuwe enkelsnit, “What a boytjie”. Die musiekvideo van die liedjie is ook die afgelope week bekendgestel. Bobby van Jaarsveld, wat tans besig is om te herstel ná ’n operasie, se duet saam Demi Lee Moore, “Ek weet al lankal”, maak ook sy toetrede tot die Top-20 dié week. Bok van Blerk bly voorlopig in die no. 1-posisie dié week met “Was”. In vandeesweek se Maroela Media Afrikaanse Top-20 is daar ses snitte wat styg, vyf wat daal, twee nuwe liedjies wat die week se Top-20 betree en sewe wat onveranderd bly.